Parlamento di Aruba

Parlamento di Aruba (hulandesIdioma hulandes ta un di e dos idioma oficial di pais Aruba y ta esun mas usa riba tereno di gobernacion: Staten van Aruba) ta e parlamento unicameral di Aruba, pais outonomo dentro di Reino Hulandes. E parlamento ta constitui pa 21 miembro cu ta wordo eligi periodicamente pa un termino di cuater aña. Staatsregeling van Aruba (AB 1987 GT1), Gobierno di Aruba. Recupera 31 augustus 2021. Esaki ta tuma luga pa medio di eleccionnan directo (representacion proporcional) na cual ta participa e residentenan di Aruba cu tin derecho di voto. Cada miembro di parlamento ta retene su asiento te e parlamento ta disolvi, cu ta generalmente cada cuater aña despues di un eleccion. 

E parlamento di Aruba tin su sede na Oranjestad, na L.G. Smith Blvd., banda di e edificio di gobierno di Aruba.

 Organisacion 
Composicion, competencia y proceduranan di parlamento ta regla den articulonan di Constitucion di Aruba (hulandes: Staatsregeling van Aruba). Miembronan di parlamento di Aruba ta eligi nan presidente y vicepresidente pa e aña parlamentario cu ta inicia anualmente riba e di dos diamars di luna di september. Durante e sesion di apertura Gobernador di Aruba ta tene un discurso den su calidad di cabesante di e gobierno Arubano.

Prome cu un parlamentario inicia su trabou ta controla su credencialnan y e ta wordo huramenta. Dentro di sala di reunion e parlamentario ta gosa di inmunidad. Kier men cu tur loke e trece dilanti den reunion no por ta causa pa lansa un persecucion penal. Esaki no ta aplica na declaracionnan haci pafor di e sala di reunion di parlamento. Un parlamentario por entrega su retiro na cualkier momento. Usualmente su sucesor ta e candidato cu ta sigui riba e lista di e partido politico concerni. thumb|280px|left|Sala di reunion di parlamento Banda di esey un miembro di parlamento por opta pa sea uni su mes na un otro partido o pa continua como parlamentario independiente. Dor cu un parlamentario ta personalmente eligi no por obliga su persona pa tuma retiro. Esey ta nifica cu e no ta mara na e punta di bista di su partido. thumb|right|265px|Entrada di parlamento pa bay e tribuna publico na prome piso  

Parlamento conoce dos tipo di reunion: reunion publico (openbare vergadering), unda e parlamentario por trece mocion, amienda riba ley y vota riba e ley y tambe encuentro publico (openbare bijeenkomst), unda esaki tin mas un caracter informativo pa parlamento y pa pueblo.Presidente di Parlamento Edgard Vrolijk ta informa di proceso nan y cambio nan andando den Parlamento, Solo di Pueblo, 27 di juli 2023 Reunionnan di parlamento plenario ta publico pa cual tin un tribuna pa acomoda bishitante. Banda di e reunionnan aki tin reunion di e comisionnan di parlamento, por ehempel ora ta reuni cu gremionan. Presidente di cada comision mes por dicidi si ta haci e reunion o e contenido di e reunion publico of no.

 Historia 
E siguiente fraccionnan a forma parti di parlamento di desde su inicio dia prome di januari 1986. E flecha ta indica e mayoria di asiento (11) den parlamento; na man robes di esaki ta e partido(nan) cu ta sostene gobierno y na man drechi esun(nan) cu ta partido di oposicion.thumb|265px|Fraccionnan den parlamento desde 2021 te 2025:<br/ > * gobièrnu (13) - MEP (9), RAIZ (2) <br/ > * oposishon (10) - AVP (7), MAS (2), A21 (1)

 Periodo 1: 1986 - 1989
↓ 7 2 2 28 AVP PPA ADN PDA MEP
 Periodo 2: 1989 - 1993
↓ 10 1 1 8 1 MEP PPA ADN AVP PPN
 Periodo 3: 1993 - 1994 
↓ 9 1 1 9 1 MEP PPA ADN AVP OLA
 Periodo 4: 1994 - 1997 
↓ 10 2 9 AVP OLA MEP
 Periodo 5: 1997 - 2001
↓ 10 2 9 AVP OLA MEP
 Periodo 6: 2001 - 2005
↓ 12 6 2 1 MEP AVP MPA OLA
 Periodo 7: 2005 - 2009
↓ 11 8 11 MEP AVP MPA RED

 Periodo 8: 2009 - 2013
↓ 12 8 1 AVP MEP PDR
 Periodo 9: 2013 - 2017
↓ 13 7 1 AVP MEP PDR
 Periodo 10: 2017 - 2021 
↓ 9 21 9 MEP POR RED AVP
 Periodo 11: desde 2021
↓ 9 2 1 2 7 MEP RAIZ A21 MAS AVP

 Mira tambe 
 Lista di presidente di Parlamento di Aruba
 Politica di Aruba

Category:Polítika na Aruba
Category:Gobièrnu